Valstybės gynimo taryba

– svarbiausius Lietuvos gynybos klausimus svarstanti ir koordinuojanti institucija, numatyta Konstitucijos 140 str. Taryba nustato institucijų veiklą svarbiausiais saugumo užtikrinimo ir gynimo klausimais.

Tarybos posėdžiai vyksta Prezidentūroje. Juose aptariami konfidencialūs, t. y. viešai neskelbtini strateginiai šalies saugumo užtikrinimo klausimai.

Tarybos veiklą reglamentuoja specialus VGT įstatymas.

Organizavimas 
Reguliarius Tarybos posėdžius (paprastai kas mėnesį), kviečia ir jų darbotvarkę tvirtina Prezidentas. Teisę teikti klausimus svarstyti Taryboje turi visi jos nariai. Neeilinius Tarybos posėdžius šaukia Prezidentas savo ar bent vieno Tarybos nario siūlymu. Nė vienam iš Tarybos narių negalima perduoti savo įgaliojimų kitiems asmenims.

Sudėtis

Nuolatiniai nariai 
 Prezidentas (vadovauja)
 Premjeras
 Seimo pirmininkas
 Krašto apsaugos ministras
 Kariuomenės vadas

Kviestiniai 
Į Tarybos posėdžius paprastai kviečiami:
 Seimo NSGK pirmininkas;
 VSD generalinis direktorius;
 Vidaus reikalų ministras.
Į posėdžius Prezidentas gali pasikviesti ir kitus žmones.

Šaltiniai 

Lietuvos institucijos
Lietuvos Respublikos Prezidentas